CELEX: 62021CN0299
Language: lt
Date: 2021-05-07 00:00:00
Title: Byla C-299/21 P: 2021 m. gegužės 7 d. EM pateiktas apeliacinis skundas dėl 2021 m. kovo 3 d. Bendrojo Teismo (pirmoji kolegija) priimto sprendimo byloje T-599/19 EM / Parlamentas

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/6
            
         
      2021 m. gegužės 7 d. EM pateiktas apeliacinis skundas dėl 2021 m. kovo 3 d. Bendrojo Teismo (pirmoji kolegija) priimto sprendimo byloje T-599/19 EM / Parlamentas
      
      (Byla C-299/21 P)
      (2021/C 431/03)
      Proceso kalba: prancūzų
      
         Šalys
      
      
         Apeliantas: EM, atstovaujamas advokatės M. Casado García-Hirschfeld
      
         Kita proceso šalis: Europos Parlamentas
      
         Apelianto reikalavimai
      
      
                  —
               
               
                  Panaikinti 2021 m. kovo 3 d. Sprendimą EM / Parlamentas (T-599/19);
               
            
                  —
               
               
                  priteisti iš Parlamento visas bylinėjimosi išlaidas, įskaitant patirtas Bendrajame Teisme.
               
            
         Apeliacinio skundo pagrindai ir pagrindiniai argumentai
      
      Pirmajame Bendrajame Teisme nurodytame pagrinde apeliantas rėmėsi Pagrindinių teisių chartijos 1 ir 31 straipsnių, Pareigūnų tarnybos nuostatų 12 straipsnio ir 12a straipsnio 3 dalies ir pagalbos pareigos pažeidimu bei įgaliojimų viršijimu. Dėl šios primojo pagrindo, padalyto į tris dalis, Bendrasis Teismas pasisakė skundžiamo sprendimo 42–131 punktuose.
      Antrajame Bendrajame Teisme nurodytame pagrinde apeliantas rėmėsi gero administravimo principo ir rūpestingumo pareigos pažeidimu bei akivaizdžia vertinimo klaida. Dėl šio pagrindo Bendrasis Teismas pasisakė skundžiamo sprendimo 142–159 punktuose.
      Grįsdamas savo apeliacinį skundą apeliantas pateikia vienintelį pagrindą, paremtą faktų iškraipymu ir akivaizdžiomis vertinimo klaidomis – dėl to nepateikiama pakankamų ir tikslių teisinių motyvų. Vadinasi, Bendrasis Teismas priėmė sprendimą infra petita. Apeliaciniame skunde apeliantas visų pirma skundžia skundžiamo sprendimo 51–57, 66–69, 100–103, 109, 126–131, 145, 146, 148, 149, 170 ir 171 punktus.